Риддер ЖЭО-да тағы да апат болды
"Риддер ЖЭО-да тағы да апат болды" | "https://abai.kz/post/165689"
TITLE: Риддер ЖЭО-да тағы да апат болды
URL: https://abai.kz/post/165689
META: "Риддер ЖЭО-да тағы да апат болды" | "https://abai.kz/post/165689"
DATE: 28.02.2023
AUTHOR(s): Abai.kz
TOTAL WORDS: 128
TEXT: Шығыс Қазақстан облысының Риддер қаласындағы жылу электр орталығында тағы да апат болды. Қала әкімдігінің мәліметіне сүйенсек, жылу электр орталығындағы апат 28 ақпанда сағат 3.45-те болған. «№1 және №2 қазандық апаттық жағдайда өшірілді. Ал, сол уақытта №3 және №4 қазандық қана жұмыс істеп тұрды. Қазір №2 қазандықты жөндеу жұмыстары аяқталып, ол іске қосылды. №1 қазандық та қалыпқа келтіріліп, қосылуға дайындалып жатыр», - дейді шаһар басшысы Дмитрий Горьковой. Еске салсақ, 5 қараша күні сағат 20:00-де Риддердегі ЖЭО-да күл шығару жүйесіндегі сорғы істен шығып, №1 қазандық агрегатының қосалқы жабдығы апатты жағдайда ажыратылған болатын. Соның салдарынан 22 мыңнан астам абонент үшін жылу беру азайтылды. Риддер тұрғындары ЖЭО-ны коммуналдық меншікке қайтару туралы петиция жазды. Қаңтар айының аяғында орталық иесінің ауысқаны белгілі болды. 16 ақпан күні Риддердегі төтенше жағдай режимі алынып тасталған болатын. Abai.kz
